stanford-oval/wikipedia huggingface dataset:
โหราศาสตร์ไทย
ฤกษ์ > ฤกษ์ล่าง

ฤกษ์ล่าง หรือ ภูมิดลฤกษ์ ซึ่งเหมาะเป็นชัยมงคลทางเบื้องใต้ฟ้า หรือเบื้องต่ำบนพื้นดิน โดยมนุษย์เป็นผู้กำหนดขึ้น โดยใช้วันทั้ง 7 ประกอบด้วยดิถี ขึ้น แรม และเดือน ปี ทางจันทรคติ เป็นหลักในการคำนวณนับ เช่น ดิถีอำมฤตโชค ดิถีมหาสิทธิโชค ดิถีไม่ดี ดิถีมหาสูญ ดิถีอัคนิโรธ ดิถีร้าย/วันทรธึก ดิถีอายกรรมพลาย กระทิงวัน ดิถีเรียงหมอน ดิถีแมลงปอ วันลอย วันจม วันฟู
ดิถีอำมฤตโชค (บางตำราเรียก ดิถีอมริสสโชค) เป็นดิถีดีที่สุด ดิถีความสำเร็จอันยิ่งใหญ่ ดิถีทิพย์ เหมาะแก่การมงคล ดีสำหรับงานทั่วไปเกี่ยวกับความราบรื่นและสบาย ใช้ได้ทั้งข้างขึ้นและข้างแรม แต่ที่นิยมถือกันว่าข้างขึ้น ดีกว่าข้างแรม แต่อย่างไรก็ตามข้างแรมก็ใช้ได้ให้คุณเช่นกัน
ดิถีมหาสิทธิโชค เป็นดิถีที่ดีรองลงมา ดิถีความสำเร็จอันยิ่งใหญ่ เหมาะแก่การมงคล ดีสำหรับงานสำคัญ โดยเฉพาะโครงการระยะสั้น ใช้ได้ทั้งข้างขึ้นและข้างแรม แต่ที่นิยมถือกันว่าข้างขึ้น ดีกว่าข้างแรม แต่อย่างไรก็ตามข้างแรมก็ใช้ได้ให้คุณเช่นกัน
ดิถีสิทธิโชค เป็นดิถีที่ดีรองลงมา โชคดี ให้ลาภผล เหมาะแก่การมงคล ดีสำหรับงานที่เป็นโครงการระยะยาว ใช้ได้ทั้งข้างขึ้นและข้างแรม แต่ที่นิยมถือกันว่าข้างขึ้น ดีกว่าข้างแรม แต่อย่างไรก็ตามข้างแรมก็ใช้ได้ให้คุณเช่นกัน
ดิถีชัยโชค (บ้างสะกดเป็น ดิถีไชยโชค) เป็นดิถีที่ดีรองลงมา ดิถีแห่งชัยชนะ เหมาะแก่การมงคล ดีสำหรับงานที่ต้องต่อสู้แข่งขันหรือรบทับจับศึก ใช้ได้ทั้งข้างขึ้นและข้างแรม
ดิถีราชาโชค เป็นดิถีที่ดีรองลงมา เหมาะแก่การมงคล ดีสำหรับงานที่ต้องขอความช่วยเหลือจากผู้ใหญ่ใช้ได้ทั้งข้างขึ้นและข้างแรม ซึ่งอาจจะเรียกเป็นพระยาโชคก็ได้
| วัน-ดิถีดี | อ | จ | ภ | ว | ช | ศ | ส |
| --- | --- | --- | --- | --- | --- | --- | --- |
| ดิถีอำมฤตโชค | ๘ | ๓ | ๙ | ๒ | ๔ | ๑ | ๕ |
| ดิถีมหาสิทธิโชค | ๑๑ | ๕ | ๑๔ | ๑๐ | ๙ | ๑๑ | ๔ |
| ดิถีสิทธิโชค | ๑๔ | ๑๒ | ๑๓ | ๔ | ๗ | ๑๐ | ๑๕ |
| ดิถีชัยโชค | ๖ | ๓ | ๙ | ๖ | ๑๐ | ๑ | ๕ |
| ดิถีราชาโชค | ๘ | ๓ | ๑๑ | ๑๐ | ๔ | ๑ | ๑๑ |
| วัน-ดิถีร้าย | อ | จ     | ภ | ว | ช | ศ | ส |
| ทักทิน | ๑ | ๔ | ๖ | ๙ | ๕ | ๓ | ๗ |
| ทรทึก | ๔ | ๖ | ๑ | ๓ | ๘ | ๗ | ๑ |
| ยมขันธ์ | ๑๒ | ๑๑ | ๗ | ๓ | ๖ | ๘ | ๙ |
| ทัคธทิน | ๑๒ | ๑๑ | ๑๐ | ๗ | ๘ | ๗ | ๖ |
| อัคนิโรธ | ๔ | ๖ | ๑ | ๓ | ๓ | ๙ | ๑ |
| ทินกาล | ๑ | ๒ | ๑๐ | ๗ | ๑ | ๖ | ๖ |
| ทินสูร | ๑๒ | ๑๐ | ๑๕ | ๘ | ๕ | ๗ | ๘ |
| กาลโชค | ๔ | ๖ | ๑ | ๓ | ๘ | ๙ | ๑๐ |
| กาลสูร | ๔ | ๒ | ๗ | ๕ | ๘ | ๓ | ๖ |
| กาลทัณฑ์ | ๑๒ | ๑๑ | ๑๐ | ๙ | ๘ | ๗ | ๖ |
| โลกาวินาศ | ๔ | ๖ | ๑๐ | ๙ | ๘ | ๙ | ๑ |
| วินาศ     | ๔ | ๕ | ๖ | ๖ | ๘ | ๘ | ๙ |
| พิลา       | ๖ | ๑๐ | ๘ | ๗ | ๑๒ | ๙ | ๑๒ |
| มฤตยู       | ๙ | ๑ | ๑๐ | ๙ | ๘ | ๗ | ๖ |
| วันบอด       | ๗ | ๘ | ๔ | ๗ | ๑ | ๑๔ | ๑๑ |
| กาลทิน | ๕ | ๖ | ๑๐ | ๘ | ๑๐ | ๕ | ๗ |
| ดิถีพิฆาต | ๑๒ | ๑๑ | ๗ | ๓ | ๖ | ๙ | ๘ |
| พระกาล | ๒ | ๑๑ | ๗ | ๕ | ๖ | ๙ | ๘ |
ฤกษ์ > ฤกษ์ล่าง > ดิถีอัคนิโรธ

อัคนิโรธหรือนางกาลกรรณีวิลัยวรรณ ก็คือชื่อของบุตรีของพญามัจจุราช มีผมแดง แต่งกายและทัดดอกไม้แดง เหาะล่องลอยมาในอากาศแล้วก็ตกลงสู่บ้านเรือนผู้คนในวันดิถีต่าง ๆ แสดงถึงอาเพศและเคราะห์หามยามร้ายต่าง ๆ หากเราไปกระทำการมงคล ที่ต้องกับอัคนิโรธในวันนั้น ๆ
ขึ้น/แรม ๑ ค่ำ อัคนิโรธตกลงในวัวควาย ท่านห้ามซื้อขายวัวควาย เปิดคอกปศุสัตว์
ขึ้น/แรม ๒ ค่ำ อัคนิโรธตกลงในป่า ห้ามไปเที่ยวป่า เดินทางในป่าเขา ต้ดไม้
ขึ้น/แรม ๓ ค่ำ อัคนิโรธตกลงในน้ำ ห้ามมิให้เดินทางโดยทางน้ำ ทางเรือ เล่นน้ำ หรือขุดบ่อขุดสระ
ขึ้น/แรม ๔ ค่ำ อัคนิโรธตกลงในภูเขา ห้ามไปเที่ยวเขา ปีนเขา
ขึ้น/แรม ๕ ค่ำ อัคนิโรธตกลงในที่ทางเขตคาม ห้ามิให้แบ่งที่ทาง รังวัดที่ดิน
ขึ้น/แรม ๖ ค่ำ อัคนิโรธตกลงในบ้านเรือน ห้ามมิให้ทำการมงคลยกเสาเอก ปลูกบ้านเรือน ขึ้นบ้านใหม่การมงคลในบ้านเรือน
ขึ้น/แรม ๗ ค่ำ อัคนิโรธตกลงในพระราชวัง ห้ามมิให้ทำการอภิเษกพระราชา
ขึ้น/แรม ๘ ค่ำ อัคนิโรธตกลงในยวดยาน ห้ามมิให้ซื้อขายยวดยาน หัดขับขี่ ออกรถใหม่ ฯลฯ
ขึ้น/แรม ๙ ค่ำ อัคนิโรธตกลงในแผ่นดิน ห้ามมิให้ขุดหลุมปลูกเรือน ขุดดิน ขุดบ่อ ถมดิน ฯลฯ
ขึ้น/แรม ๑๐ ค่ำ อัคนิโรธตกลงในเรือ ห้ามลงเรือ ห้ามต่อเรือ เอาเรือลงจากคาน
ขึ้น/แรม ๑๑ ค่ำ อัคนิโรธตกลงในพืชพรรณ ห้ามปลูกต้นไม้ เพาะชำ หว่าน ตอนต้นไม้ ฯลฯ
ขึ้น/แรม ๑๒ ค่ำ อัคนิโรธตกลงในตัวสตรี ห้ามซ่องเสพกับสตรี แต่งงาน ส่งตัวเจ้าสาว ฯลฯ
ขึ้น/แรม ๑๓ ค่ำ อัคนิโรธตกลงในตัวบุรุษ ห้ามซ่องเสพกับบุรา แต่งงาน ส่งตัวเข้าเรือนหอ ฯลฯ
ขึ้น/แรม ๑๔ ค่ำ อัคนิโรธตกลงในพัทธสีมา ห้ามมิให้ทำการอุปสมบทและบรรพชา
ขึ้น/แรม ๑๕ ค่ำ อัคนิโรธตกลงในเทวาอารักษ์ทั้งหลาย ห้ามมิให้ทำการเซ่นสรวงบวงพลี ไหว้ครู บูชาเทพทั้งปวง
ฤกษ์ > ฤกษ์ล่าง > วันภาณฤกษ์ หรือ ดีถีอายกรรมพราย

ตามตำราท่านห้ามไม่ให้ทำการมงคล และเดินทาง จะเป็นอันตรายต่างๆ นาๆ ถ้าทำการ วันปฐม จะลำบาก ,ทุติยะ จะเป็นอันตราย และตติยะ จะฉิบหาย
| 0 | 1 | 2 | 3 |
| --- | --- | --- | --- |
| เดือน | ปฐม | ทุติยะ | ตติยะ |
| ๕ | ๑๓ | ๑๔ | ๑๕ |
| ๖ | ๑๐ | ๑๑ | ๑๒ |
| ๗ | ๔ | ๕ | ๖ |
| ๘ | ๖ | ๗ | ๘ |
| ๙ | ๓ | ๔ | ๕ |
| ๑๐ | ๑ | ๒ | ๓ |
| ๑๑ | ๑๓ | ๑๔ | ๑๕ |
| ๑๒ | ๒ | ๓ | ๔ |
| ๑ | ๙ | ๑๐ | ๑๑ |
| ๒ | ๗ | ๘ | ๙ |
| ๓ | ๔ | ๕ | ๖ |
| ๔ | ๑ | ๒ | ๓ |
| วันดี-ร้าย | ความหมาย |
| --- | --- |
อำมฤคโชค              : ความสำเร็จดี มีโชคดี
สิทธิโชค (มหาวัน): ความสำเร็จดี สมปรารถนา                                                    
มหาสิทธิโชค      : ความสำเร็จอันดียิ่ง
ราชาโชค            : โชคดี โชคที่ยิ่งใหญ่ โชคจากผู้หลักผู้ใหญ่ ผู้สูงศักดิ์
ชัยโชค                : โชคดี มีชัยชนะ
ทักทิน                : วันที่ถูกทักท้วง ติเตียน เสื่อมเสีย
ทรทึก              : วันที่ถูกลบหลู่ ครหานินทา
ทัคธทิน: วันที่ไฟจะไหม้
ยมขันธ์: วันที่เหมือนอยู่ในกองนรก
อัคนิโรธ: วันที่เหมือนอยู่ในกองไฟ ไฟจะรบกวน
ทินกาล: วันตาย
ทินสูร: วันที่จะเกิดการรบ ฆ่ากัน
กาลโชค: วันที่โชคร้าย โชคแห่งความตาย
กาลสูร: วันที่ถูกเบียดเบียน
กาลทัณฑ์: วันที่ถูกลงโทษ
โลกาวินาศ: วันแห่งความเสียหาย พินาศ
วินาศ: วันแห่งความพินาศ  
พิลา: วันที่แตกหัก    
มฤตยู: วันแห่งความตาย      
วันบอด: วันแห่งความหมองเศร้า มืดมน ไม่เป็นผล    
กาลทิน: วันแห่งโทษทุกข์
ฤกษ์ > ฤกษ์ล่าง > ดิถีมหาสูญ

เป็นวันห้ามทำการมงคล ซึ่งโบราณถือกันมาก แม้ตรงกับวันดีเท่าใดห้ามการมงคล ดิถีมหาสูญแต่โบราณนั้นท่านกำหนดตามเดือนทางจันทรคติและดิถี มี 2 ตำราดังนี้
ตำราโหราศาสตร์ไทย ปฏิทินโหราศาสตร์ไทย อ.ทองเจือ ใช้ราศีอาทิตย์(๑) และแรมค่ำ คำนวณ
| อาทิตย์ | มษ | พภ | มถ | กฎ | สห | กน | ตล | พจ | ธน | มก | กภ | มน |
| --- | --- | --- | --- | --- | --- | --- | --- | --- | --- | --- | --- | --- |
| ขึ้น/แรม | ๖ | ๔ | ๗ | ๖ | ๑๐ | ๘ | ๑๒ | ๑๐ | ๒ | ๑๒ | ๔ | ๒ |
ตำราพรหมชาติ ใช้แรมค่ำ เดือนจันทรคติ คำนวณ
| เดือน | ๖, ๓ | ๗, ๑๐ | ๘, ๕ | ๑๑, ๒ | ๙, ๒ | ๑, ๔ |
| --- | --- | --- | --- | --- | --- | --- |
| ขึ้น/แรม | ๔ | ๘ | ๖ | ๑๒ | ๑๐ | ๒ |
ฤกษ์ > ฤกษ์ล่าง > ดิถีเรียงหมอน

ดิถีเรียงหมอน หรือดิถีแมลงปอ นี้ ใช้ในการแต่งงานถือฤกษ์แต่งงาน ขึ้น ๗, ๑๐, ๑๓ ค่ำ และแรม ๔, ๘, ๑๐, ๑๔ ค่ำ วันที่กำหนดไว้นี้ นับว่าเป็นวันเรียงหมอนได้ ดังนั้นการให้ฤกษ์แต่งงาน ควรหาฤกษ์ให้ตรงกับวันเรียงหมอนจึงจะดี
ดิถีที่เกิดโทษ คือ ขึ้น ๑, ๑๑, ๑๕ ค่ำ กับแรม ๗, ๙ ค่ำ ถ้าส่งตัวในวันดังกล่าว หญิงจะตายก่อนชาย อยู่ไม่ทันถึงแก่เฒ่า
ขึ้น ๒ ค่ำ ชายจะตายก่อนหญิง
แรม ๓, ๖ ค่ำ หญิงจะคลอดบุตรยาก คลอดแล้วบุตรจะตาย มิฉะนั้นตัวเองจะตาย
ขึ้น ๓, ๔, ๘, ๙, ๑๔ กับแรม ๑๑, ๑๒, ๑๓, ๑๕ ค่ำ จะอยู่กันไม่ยืด ต้องจากกัน
ขึ้น ๕, ๖, ๑๒ กับแรม ๒ ค่ำ เมื่อหญิงตั้งครรภ์ จะต้องตายจากกันข้างหนึ่ง ท่านว่าร้ายแรงยิ่งนัก
ในบางพื้นที่ก็ไม่ได้เคร่งครัดในวันขึ้น ๒ ค่ำ แต่อย่างไรก็ตามควรใช้วิธีตามโหราศาสตร์ไทยจะดีกว่า
ฤกษ์ > ฤกษ์ล่าง > วันลอย วันฟู  วันจม

วันลอย เป็นวันเหมาะแก่ การเริ่มต้นกิจการงาน และการมงคล สะดวก ไม่ติดขัด
วันฟู เป็นวันเหมาะแก่ วันที่ทำกิจการ การงาน การทำมาหากินและการอาชีพต่าง ๆ ของคนไทยในอดีต ซึ่งรวมถึงการทำการมงคลในเรื่องที่เกี่ยวด้วย งานที่อยู่กับที่
วันจม เป็นวันห้ามทำการมงคล ริ่เริ่มใหม่ ให้ทำแต่กิจการที่ทำอยู่หรือทำในเรื่องเล็กน้อย เพราะมักจะมีอุปสรรค เหตุขัดข้องเกิดขึ้น ห้ามเดินทางจากที่อยู่ เหมาะสำหรับ ออกคำสั่งบังคับบัญชา ประกาศ สั่งการ จ้างคน จ้างลูกน้อง หรือต้องการความเหนือกว่ามีอำนาจกว่า อำนาจควบคุม
| เดือน | ตำราพรหมชาติ> วันลอย | ตำราพรหมชาติ> วันฟู | ตำราพรหมชาติ> วันจม | ตำราโหราศาสตร์ไทย> วันลอย | ตำราโหราศาสตร์ไทย> วันฟู | ตำราโหราศาสตร์ไทย> วันจม |
| --- | --- | --- | --- | --- | --- | --- |
| ๕ | อาทิตย์ | อังคาร | พฤหัส | อาทิตย์ | อังคาร | พฤหัส |
| ๖ | จันทร์ | พุธ | ศุกร์ | พุธ | ศุกร์ | อาทิตย์ |
| ๗ | อังคาร | พฤหัส | เสาร์ | พฤหัส | เสาร์ | จันทร์ |
| ๘ | พุธ | ศุกร์ | อาทิตย์ | ศุกร์ | อาทิตย์ | อังคาร |
| ๙ | พฤหัส | เสาร์ | จันทร์ | เสาร์ | จันทร์ | พุธ |
| ๑๐ | ศุกร์ | อาทิตย์ | อังคาร | อาทิตย์ | อังคาร | พฤหัส |
| ๑๑ | เสาร์ | จันทร์ | พุธ | จันทร์ | พุธ | ศุกร์ |
| ๑๒ | อาทิตย์ | อังคาร | พฤหัส | อังคาร | พฤหัส | เสาร์ |
| ๑ | จันทร์ | พุธ | ศุกร์ | พุธ | ศุกร์ | อาทิตย์ |
| ๒ | อังคาร | พฤหัส | เสาร์ | พฤหัส | เสาร์ | จันทร์ |
| ๓ | พุธ | ศุกร์ | อาทิตย์ | ศุกร์ | อาทิตย์ | อังคาร |
| ๔ | พฤหัส | เสาร์ | จันทร์ | เสาร์ | จันทร์ | พุธ |
ทักษา

ทักษา ทักษาปกรณ์ เป็นหลักการตั้งชื่อพื้นฐานตามโหราศาสตร์ที่สำคัญ คนไทยทั่วไปนิยมยึดถือปฏิบัติกันมากที่สุด ตามที่โบราณาจารย์ท่านได้กำหนด คำว่าทักษา ในทางโหราศาสตร์มีใช้หลายตำรา ทักษาหมายถึงดาวอัฏฐเคราะห์ ทั้ง 8 ที่มีลำดับการจัดเรียงเฉพาะ คือ พระอาทิตย์ (1) พระจันทร์ (2) พระอังคาร (3) พระพุธ (4) พระเสาร์ (7) พระพฤหัสบดี (5) พระราหู (8) และพระศุกร์ (6) ในการใช้ทักษาจะแทนด้วยวันเกิดซึ่งจะมีเพิ่ม พระราหู (8) หรือวันพุธกลางคืนเข้ามาด้วย เพื่อการอธิบายขอแยกเป็น 2 ส่วน คือ ภูมิ และ ทักษาภูมิ
ทักษา > ภูมิ

ภูมิหรือตำแหน่งจะมี 8 ภูมิ แต่ละภูมิหรือตำแหน่ง จะมีเรื่องราว ชื่อความหมายความเป็นมงคลอยู่ โดยจัดเรียงลำดับ ได้แก่
๑. บริวาร - ส่งเสริม แก้ไขเรื่อง บุตร สามี ภรรยา ลูกน้อง คนในปกครอง คนในบ้าน รวมไปจนถึงเพื่อนและมิตรสหาย สัตว์เลี้ยง การเกื้อหนุนจุนเจือไม่ขาด บารมี ผู้ใต้บังคับบัญชาให้ความเคารพ น่าเชื่อถือ มีดีมีเด่นในคนหมู่มาก
๒. อายุ - ส่งเสริม แก้ไขเรื่อง วิถีความเป็นอยู่ สุขภาพดี แข็งแรง อายุยืนยาว ไม่มีโรคภัยไข้เจ็บร้ายแรงเบียดเบียน ไม่เครียด กายเป็นสุข ใจเป็นสุข
๓. เดช - ส่งเสริม แก้ไขเรื่อง บารมี เกียรติยศ ชื่อเสียง อำนาจ ให้คนเคารพยำเกรง การควบคุมบังคับบัญชาคนได้ ผู้ใต้บังคับบัญชาเชื่อฟัง กล้าหาญ เด็ดเดี่ยวจริงจังหนักแน่น เข้มแข็ง
๔. ศรี - ส่งเสริม แก้ไขเรื่อง สิ่งที่เป็นสิริมงคลแก่ชีวิต หลักทรัพย์สิน บ้าน เรือกสวนไร่นา อสังหาริมทรัพย์ โชคลาภ เสน่ห์ที่ทำให้คนรักใคร่เมตตา มีสิริมงคล
๕. มูละ - ส่งเสริม แก้ไขเรื่อง ทรัพย์ ทรัพย์สินเงินทอง ทุนทรัพย์ผล ประโยชน์ หรือมรดก หลักฐานความมั่นคง ทำมาค้าขึ้น มีกำไร ประสบความสำเร็จในเรื่องเงิน ๆทอง ๆ
๖. อุตสาหะ - ส่งเสริม แก้ไขเรื่อง ความขยันหมั่นเพียร ให้เกิดผลสำเร็จ มีมานะอุตสาหะ หนักเอาเบาสู้ ไม่ท้อถอย มีความพยายามของตนเอง มีความรับผิดชอบ หัวคิดริเริ่มพยายาม แรงจูงใจ ทิฐิมานะ การประกอบกิจการค้า การเกษตรกรรม
๗. มนตรี - ส่งเสริม แก้ไขเรื่อง การอุปถัมภ์ค้ำชู ส่งเสริม อุปการะ สงเคราะห์เกื้อหนุนจากผู้ใหญ่ ครูอาจารย์ เจ้านาย และมีผู้ให้การช่วยเหลือ การดำเนินชีวิตและหน้าที่การงาน ครอบครัว ชอบไฝ่รู้
๘. กาลกิณี - โชคร้าย อัปมงคล ศัตรูคู่แข่ง คู่อาฆาต อุปสรรค ความยุ่งยาก ติดขัด เสียหาย วุ่นวายในการดำเนินชีวิต ความเหน็ดเหนื่อย ไม่มีโชคลาภห้ามนำอักษรในวรรคกาลกิณี นี้มาตั้งชื่อ
ทักษา > ทักษา

แทนด้วยดาวอัฏฐเคราะห์ หรือพระเคราะห์ทั้ง 8 ตามวันเกิด (การนับวันในทางโหราศาสตร์ซึ่งมีเพิ่ม พระราหู หรือพุธกลางคืน)
ดาวอัฏฐเคราะห์ หรือทักษามีการจัดเรียงลำดับแบบเฉพาะสลับตำแหน่งกันไม่ได้ คือ พระอาทิตย์ (1) พระจันทร์ (2) พระอังคาร (3) พระพุธ (4) พระเสาร์ (7) พระพฤหัสบดี (5) พระราหู (8) และพระศุกร์ (6) ตามลำดับ แตกต่างจากการจัดลำดับวันตามปรกติ ซึ่งเรียง วันอาทิตย์ - วันเสาร์ หรือ ราหู โดยแต่ละวันหรือดาวพระเคราะห์แต่ละดวง จะมีอักขระ และชื่อนามประจำตำแหน่ง ดังนี้
| ดาวพระเคราะห์ | นาม | อักขระ |
| --- | --- | --- |
| อาทิตย์(๑) | ครุฑนาม | อ และสระต่างๆ |
| จันทร์(๒) | พยัคฆนาม | ก ข ค ฆ ง |
| อังคาร(๓) | ราชสีนาม | จ ฉ ช ซ ฌ ญ |
| พุธ(๔) | โสณนาม | ฎ ฏ ฐ ฑ ฒ ณ |
| เสาร์(๗) | นาคนาม | ด ต ถ ท ธ น |
| พฤหัส(๕) | มุสิกนาม | บ ป ผ ฝ พ ฟ ภ ม |
| ราหู(๘) | คชนาม | ย ร ล ว |
| ศุกร์(๖) | อัชชนาม | ศ ษ ส ห ฬ ฮ |
อักขระอาทิตย์ (๑) อนุโลมให้ใช้ไม้หันอากาศ และเครื่องหมายทัณฑฆาต (การันต์) ได้
ทักษา > การวางทักษา

การวางหรือหมุนทักษามีวิธีการคือ ตั้งภูมิตำแหน่งคงที่แล้วหมุนทักษา หรือ ให้ทักษาคงที่แล้วหมุนภูมิก็ได้ โดยให้ทักษาวันเกิด อยู่ที่ตำแหน่งบริวารเสมอ จะได้อักขระภูมิทักษาทั้งหมด โดยอักขระต่าง ๆจะหมุนตามตำแหน่ง ย้ายไปอยู่ภูมิต่าง ๆ เช่นเกิดวันอาทิตย์ ให้หมุนอาทิตย์มาอยู่ที่ภูมิบริวาร
| 0 | 1 | 2 |
| --- | --- | --- |
| ๑ บริวาร | ๒ อายุ | ๓ เดช |
| ๖ กาลกิณี |  | ๔ ศรี |
| ๘ มนตรี | ๕ อุตสาหะ | ๗ มูละ |
|  | อ | จ | อ | พ | ร | ช | ศ | ส |
| --- | --- | --- | --- | --- | --- | --- | --- | --- |
| บริวาร | ๑ | ๒ | ๓ | ๔ | ๘ | ๕ | ๖ | ๗ |
| อายุ | ๒ | ๓ | ๔ | ๗ | ๖ | ๘ | ๑ | ๕ |
| เดช | ๓ | ๔ | ๗ | ๕ | ๑ | ๖ | ๒ | ๘ |
| ศรี | ๔ | ๗ | ๕ | ๘ | ๒ | ๑ | ๓ | ๖ |
| มูละ | ๗ | ๕ | ๘ | ๖ | ๓ | ๒ | ๔ | ๑ |
| อุตสาหะ | ๕ | ๘ | ๖ | ๑ | ๔ | ๓ | ๗ | ๒ |
| มนตรี | ๘ | ๖ | ๑ | ๒ | ๗ | ๔ | ๕ | ๓ |
| กาลกิณี | ๖ | ๑ | ๒ | ๓ | ๕ | ๗ | ๘ | ๔ |
ตรีวัย

ตรีวัยหรือวัยทั้งสาม เป็นหลักวิชาพยากรณ์แบบหนึ่งในวิชาโหราศาสตร์ จะเว้นเสียไม่ได้ ด้วยเป็นหลักสำคัญอันมีกฎเกณฑ์ตายตัว ควบคู่ไปกับการเจริญวัยของมนุษย์ทุกคน ตามเกณฑ์อายุ
ตรีวัย > การหาตรีวัย

ให้ดูที่ตนุเศษ ตนุเศษอยู่ที่ราศีใด ดาวเคราะห์เจ้าเกษตรราศีนั้นเป็นดาวตนุเกษตร และราศีที่ตนุเศษสถิตอยู่เรียกภพตนุเกษตร นับเป็นภพตนุ แล้วนับเรื่อยไปจนภพวินาศ
หลักตรีวัยจะแบ่งชีวิตเป็นสามวัย หรือ ตรีวัย และจะมีวัยเทียบหรือวัยเบียนอีกหนึ่ง คือ
๑. ปฐมวัย   ประกอบด้วย   ภพตนุ  ภพกฎุมภะ  ภพกัมมะ
๒. มัจฉิมวัย ประกอบด้วย  ภพสหัชชะ  ภพศุภะ  ภพลาภะ
๓. ปัจฉิมวัย ประกอบด้วย  ภพพันธุ  ภพปุตตะ  ภพปัตนิ
๔. เป็นวัยเทียบ หรือวัยเบียน  ภพอริ  ภพมรณะ  ภพวินาศ
แต่ละวัยอายุ ๒๕ ปี ภพละ ๘ ปี ๔ เดือน
| ปฐมวัย | มัชฌิมวัย | ปัจฉิมวัย | วัยเทียบ |
| --- | --- | --- | --- |
| ตนุ (๐-๘.๔) | สหัสชะ (๒๕-๓๓.๔) | พันธุ (๕๐-๕๘.๔) | อริ |
| กดุมภะ (๘.๔-๑๖.๘) | สุภะ (๓๓.๔-๔๑.๘) | ปุตตะ (๕๘.๔-๖๖.๘) | มรณะ |
| กัมมะ (๑๖.๘-๒๕) | ลาภะ (๔๑.๘-๕๐) | ปัตนิ (๖๖.๘-๗๕) | วินาศ |
ตรีวัย > ปฐมวัย

นับตั้งแต่แรกเกิดเจริญวัยขึ้นมา จนอายุได้ ๘ ปี ๔ เดือน วัยนี้อยู่ในขอบเขตของภพตนุ ชีวิตในวัยเด็ก สุขสมบูรณ์ สนุกสนาน มีความสุขสมวัย ก็ดูที่ภพตนุ
อายุ ๘ ปี ๔ เดือนกับ ๑ วันไปจนถึงอายุ ๑๖ ปี ๘ เดือน ตกอยู่ในภพกฎุมภะ เป็นวัยรุ่นวัยคะนองวัยเรียน จะได้รับการส่งเสริมการเรียน ก็ดูที่ภพกฎุมภะ
จนมาอายุ ๑๖ ปี ๘ เดือนกับอีก ๑ วัน ไปจนถึง ๒๕ ปี ตกในภพกัมมะ เรียกว่าเป็นวัยของหนุ่มสาว ที่เรียนจบเริ่มทำงาน หรือเรียนต่อ ป.โท มีกำลัง สติปัญญา ที่จะใช้ตามอารมณ์ความต้องการของวัยเจริญพันธุ์ หรือตามเหตุผลในการสร้างตัว สร้างงานให้เจริญก้าวหน้า
ตรีวัย > มัชฌิมวัย

อายุตั้งแต่ ๒๕ ปี กับ ๑ วัน ถึงอายุ ๓๓ ปี ๔ เดือน ตกในภพสหัชชะ ต้องรับผิดชอบตนเองและครอบครัว มีวิถีการดำเนินชีวิตที่ต้องรับผิดชอบต่อคนรอบข้างและตนเอง กำลังก่อร่างสร้างตัว ร่างกาย สติปัญญา กำลังปราดเปรื่อง จะสำเร็จหรือเหนื่อยยาก ก็ดูที่ภพสหัชชะ
ตั้งแต่อายุ ๓๓ ปี ๔ เดือนกับอีก ๑ วัน ไปจนถึงอายุ ๔๑ ปี ๘ เดือน อยู่ในเขตของภพศุภะ วิถีของคนในวัยนี้ ต้องรับผิดชอบความเป็นอยู่ของลูกและครอบครัวอย่างเต็มเปี่ยม จึงพร้อมชนกับอุปสรรคและปัญหาทุกอย่างเพื่อความอยู่รอด พยายามสร้างความมั่นคงความเจริญรุ่งเรือง ให้ตัวเองและครอบครัว
อายุ ๔๑ ปี ๘ เดือนกับ ๑ วัน ถึงอายุ ๕๐ ปี ตกอยู่ในภพลาภะชีวิตในวัยนี้จะมีเหตุการณ์ต่าง ๆมากมาย เต็มไปด้วยภาระความรับผิดชอบที่ขยายมากขึ้นจากช่วงก่อน ต้องต่อสู้ในบางคน และกำลังฟุ้งเฟ้อหลงระเริงในแสงสีเสียง จะผ่านจากวัยนี้อย่างสวยงาม หรือบอบช้ำ ก็ดูที่ภพลาภะ
ตรีวัย > ปัจฉิมวัย

จากอายุ ๕๐ ปี ขึ้นไปจนถึงอายุ ๕๘ ปี ๔ เดือน ตกอยู่ในภพพันธุ อยู่ในเกณฑ์วัยสูงอายุ แต่กำลังร่างกาย จิตใจ สติปัญญา ยังมีประสิทธิภาพดี ราชการก็ยังไม่เกษียณอายุ จะมีชีวิตราบรื่นสบาย หรือต้องคอยจัดการกับปัญหาที่ลูกหลานหามาให้ปวดหัว หรือไม่ตัวเองก็ออกไปหาปัญหามาเอง
ตั้งแต่อายุ ๕๘ ปี ๔ เดือน กับอีก ๑ วัน ถึงอายุ ๖๖ ปี ๘ เดือน ตกอยู่ในอาณาเขตของภพปุตตะ ก็ต้องคอยส่งเสริมและแก้ปัญหาให้ลูกหลาน บริวารคนรอบข้าง ต้องหมั่นศึกษาหาความรู้เพื่อไว้บอกกล่าวสั่งสอนผู้คน และต้องระวังสุขภาพความป่วยไข้ ดูที่ภพปุตตะ
อายุ ๖๖ปี ๘ เดือน กับ ๑ วัน ถึงอายุ ๗๕ ปี อยู่ที่ภพปัตนิ จะใช้ชีวิตให้สุขสมวัย หรือยังมีเรื่องเดือดเนื้อร้อนใจอีก ก็ดูที่ภพปัตนิ
จากนั้นก็ยังมีวัยเทียบหรือวัยเบียน ที่มีความหมายเป็นสองนัยด้วยกัน คือ นำมาแบ่งเป็นภพละ ๘ ปี ๔ เดือน
กับใช้เป็นตัวบ่อนเบียนทำให้ภพที่ดีนั้นเสื่อมโทรมลง
การพยากรณ์จร ในตรีวัยนั้นให้เปลี่ยนตามอายุทักษา คือ เป็นปีไป ไม่ใช่ วัยหนึ่งอายุ ๘ ปี ๔ เดือน เหตุเพราะใช้ทักษาในการอ่านดวงชะตาเพื่อพยากรณ์ และกำเนิดตรีวัย ก็มีมาแต่คัมภีร์ทักษาพยากรณ์
ในอายุปีใดดาวในวัยต่างใด  เป็นเดช ศรี มนตรี แล้วสัมพันธ์กับลัคนา วัยนั้นก็จะให้คุณ ส่งเสริมเจ้าชะตา  แต่ถ้าเป็นกาลกิณี หรือดาววัยนั้น ๆ อยู่ในทุสถานะภพ ก็ทำให้มีอุปสรรค ความเสื่อมถอย มาสู่เจ้าชะตา
แหล่งข้อมูลอื่น

| ด ค กมรดกภูมิปัญญาทางวัฒนธรรมของชาติ สาขาความรู้และแนวปฏิบัติเกี่ยวกับธรรมชาติและจักรวาล โดยกระทรวงวัฒนธรรม |
| --- | --- |
อาหารและโภชนาการ:  น้ำปลาไทย  ต้มยำ ต้มยำกุ้ง  ผัดไทย  สำรับอาหารไทย  แกงเผ็ด  แกงเขียวหวาน  ส้มตำ  น้ำพริก  ปลาร้า  อาหารบาบ๋า  กระยาสารท  ขนมเบื้อง  ข้าวยำ  ข้าวหลาม  ข้าวต้มมัด  เมี่ยงคำ  มังคุดคัด  แกงพุงปลา  น้ำตาลมะพร้าว  ทุเรียนนนท์  ปลาสลิดบางบ่อ  บ่อเกลือ  นาเกลือ  น้ำผักสะทอน 
การแพทย์แผนไทย   และการแพทย์พื้นบ้าน:  ฤๅษีดัดตน  การนวดแผนไทย  ลูกประคบ  ยาหอม  หมอพื้นบ้านรักษากระดูกหัก  ยาหม่อง  การย่างไฟ  การสักยา 
การจัดการทรัพยากรธรรมชาติ:  คชศาสตร์ชาวกูย  ดอนปู่ตา  คึฉื่ยของกะเหรี่ยง  ข้าวหอมมะลิ  ปลากัดไทย  ไก่ชนไทย  แมวไทย  หม้อดินเผาเกาะเกร็ด 
โหราศาสตร์และดาราศาสตร์: โหราศาสตร์ไทย
 ศิลปะการแสดง  ช่างฝีมือดั่งเดิม  วรรณกรรมพื้นบ้าน  กีฬาภูมิปัญญาไทย  แนวปฏิบัติทางสังคม พิธีกรรมและงานเทศกาล  ความรู้และแนวปฏิบัติเกี่ยวกับธรรมชาติและจักรวาล  ภาษา  มรดกภูมิปัญญาทางวัฒนธรรม 
การเกิดพักร มนท์ เสริด
ศรีนวล บุญลือ

| ศรีนวล บุญลือท> ช., ท.ม. |
| --- | --- |

สมาชิกสภาผู้แทนราษฎรจังหวัดเชียงใหม่
ดำรงตำแหน่ง 26 พฤษภาคม พ.ศ. 2562 – 20 มีนาคม พ.ศ. 2566
ก่อนหน้า: สุรพล เกียรติไชยากร
ถัดไป: นเรศ ธำรงทิพยคุณ
 
ข้อมูลส่วนบุคคล
เกิด: 22 มิถุนายน พ.ศ. 2506 (61 ปี) อำเภอแม่วาง จังหวัดเชียงใหม่ ประเทศไทย
พรรคการเมือง: ไทยรักไทย (2541–2550)   พลังประชาชน (2550–2551)   เพื่อไทย (2551–2561)   อนาคตใหม่ (2561–2562)   ภูมิใจไทย (2562–ปัจจุบัน)

ศรีนวล บุญลือ (เกิด 22 มิถุนายน พ.ศ. 2506) เป็นนักการเมืองชาวไทย อดีตสมาชิกสภาผู้แทนราษฎรจังหวัดเชียงใหม่ สังกัดพรรคภูมิใจไทย อดีตสมาชิกสภาองค์การบริหารส่วนจังหวัดเชียงใหม่ เขตอำเภอแม่วาง อดีตที่ปรึกษานายกองค์การบริหารส่วนจังหวัดเชียงใหม่ และอดีตสมาชิกองค์การบริหารส่วนตำบลแม่วิน
ประวัติ

ศรีนวลเกิดเมื่อวันที่ 22 มิถุนายน พ.ศ. 2506 ที่อำเภอแม่วาง จังหวัดเชียงใหม่ เป็นบุตรของนายศรีมอยและนางเขียว บุญลือ สำเร็จการศึกษาปริญญาตรีจากหลักสูตรศาสนศาสตรบัณฑิต (รัฐศาสตร์การปกครอง) จากมหาวิทยาลัยมหามกุฏราชวิทยาลัย วิทยาเขตล้านนา จังหวัดเชียงใหม่
งานการเมือง

ศรีนวลเริ่มเข้าสู่เส้นทางการเมืองโดยเริ่มจากการเมืองท้องถิ่นด้วยการเป็นสมาชิกองค์การบริหารส่วนตำบลแม่วิน ระหว่าง พ.ศ. 2542–2544 เป็นที่ปรึกษานายกองค์การบริหารส่วนจังหวัดเชียงใหม่ และเป็นสมาชิกสภาองค์การบริหารส่วนจังหวัดเชียงใหม่ เขตอำเภอแม่วาง เคยเป็นสมาชิกพรรคการเมืองตั้งแต่ พรรคไทยรักไทย พรรคพลังประชาชน และพรรคเพื่อไทย
ในวันที่ 16 ธันวาคม พ.ศ. 2562 ที่ประชุมใหญ่วิสามัญพรรคอนาคตใหม่มีมติเสียงข้างมาก 250 ต่อ 5 ให้ขับศรีนวลพร้อมทั้งสมาชิกสภาผู้แทนราษฎรพรรคอนาคตใหม่อีก 3 คน ออกจากสมาชิกภาพพรรคอนาคตใหม่ เนื่องจากได้เคยลงคะแนนสวนทางกับมติของพรรค[ต้องการอ้างอิง] ต่อมาได้ย้ายไป พรรคภูมิใจไทย[ต้องการอ้างอิง]
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ศรีนวลได้ลงรับสมัครสมาชิกสภาผู้แทนราษฎรจังหวัดเชียงใหม่ เขต 9 ในสังกัดพรรคภูมิใจไทย แต่ไม่ได้รับการเลือกตั้ง ได้รับคะแนนอยู่ลำดับที่ 4 พ่ายแพ้ให้แก่นเรศ ธำรงค์ทิพยคุณ พรรคพลังประชารัฐ ลำดับที่ 1[ต้องการอ้างอิง]
งานการเมือง > บทบาทในสภาผู้แทนราษฎร

ศรีนวลเข้าสู่การเมืองระดับชาติโดยลงสมัครเป็นสมาชิกสภาผู้แทนราษฎรจังหวัดเชียงใหม่ เขต 8 ในนามพรรคอนาคตใหม่ ได้คะแนนไปเพียง 29,556 คะแนน แพ้สุรพล เกียรติไชยากร จากพรรคเพื่อไทย ซึ่งได้คะแนน 52,165 คะแนน[ต้องการอ้างอิง] ต่อมาสุรพลถูกคณะกรรมการการเลือกตั้งเพิกถอนสิทธิสมัครไว้เป็นการชั่วคราว 1 ปี ศรีนวลจึงเข้าสู่การเลือกตั้งอีกครั้ง และธนาธร จึงรุ่งเรืองกิจ ได้ลงพื้นที่ช่วยหาเสียงด้วยตนเอง ศรีนวลได้คะแนน 75,891 คะแนน ชนะนเรศ ธำรงค์ทิพยคุณ จากพรรคพลังประชารัฐ ซึ่งได้เพียง 27,861 คะแนน ศรีนวลจึงเป็นสมาชิกสภาผู้แทนราษฎรที่ได้รับเลือกตั้งด้วยคะแนนสูงที่สุดในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562
ศรีนวลได้รับการกล่าวถึงทางสื่อมวลชนจากการเป็นผู้เสนอชื่อธนาธร จึงรุ่งเรืองกิจ เป็นนายกรัฐมนตรี และการมักอภิปรายในสภาผู้แทนราษฎรด้วยคำเมือง
งานการเมือง > บทบาทในสภาผู้แทนราษฎร > การลงคะแนนสวนทางกับมติของพรรค

ศรีนวล ในฐานะสมาชิกพรรคอนาคตใหม่ ได้แสดงบทบาททางการเมืองที่ไม่สอดคล้องกับมติพรรคอนาคตใหม่หลายครั้ง เช่น
เมื่อวันที่ 17 ตุลาคม พ.ศ. 2562 ในการประชุมสภาผู้แทนราษฎร เรื่อง การพิจารณาร่างพระราชกำหนดโอนอัตรากำลังพลและงบประมาณบางส่วนของกองทัพบก กองทัพไทย กระทรวงกลาโหม ไปเป็นของหน่วยบัญชาการถวายความปลอดภัยรักษาพระองค์ ซึ่งเป็นส่วนราชการในพระองค์ พ.ศ. 2562 ศรีนวลลงคะแนนงดออกเสียง สวนทางกับมติพรรคที่ให้ลงคะแนนไม่เห็นด้วย โดยศรีนวลให้เหตุผลว่า การงดออกเสียงเป็นทางเลือกที่ดีที่สุด
วันที่ 21 พฤศจิกายน พ.ศ. 2562 ในการประชุมสภาผู้แทนราษฎร เรื่อง การพิจารณาพระราชกำหนดแก้ไขเพิ่มเติมพระราชบัญญัติส่งเสริมการพัฒนาและคุ้มครองสถาบันครอบครัว พ.ศ. 2562 ปรากฏว่าพบชื่อของศรีนวลเป็นผู้คะแนนเห็นด้วย สวนทางกับมติพรรคที่ให้ลงคะแนนไม่เห็นด้วย
ต่อมาในวันที่ 16 ธันวาคม พ.ศ. 2562 ที่ประชุมใหญ่วิสามัญพรรคอนาคตใหม่มีมติเสียงข้างมาก 250 ต่อ 5 ให้ขับศรีนวลพร้อมทั้งสมาชิกสภาผู้แทนราษฎรพรรคอนาคตใหม่อีก 3 คน ออกจากสมาชิกภาพพรรคอนาคตใหม่ เนื่องจากได้เคยลงคะแนนสวนทางกับมติของพรรค ต่อมาได้ย้ายไปพรรคภูมิใจไทย
ศรีนวลลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 สังกัดพรรคภูมิใจไทย ในจังหวัดเชียงใหม่ เขตเลือกตั้งที่ 9 แต่ไม่ได้รับการเลือกตั้ง[ต้องการอ้างอิง]
งานการเมือง > สมาชิกสภาผู้แทนราษฎร

ศรีนวลได้รับการเลือกตั้งเป็นสมาชิกสภาผู้แทนราษฎร 1 สมัย คือ
การเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562 สังกัดพรรคอนาคตใหม่ → พรรคภูมิใจไทย
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
สมาชิกสภาผู้แทนราษฎรจังหวัดสุราษฎร์ธานี

| เขตเลือกตั้งสมาชิกสภาผู้แทนราษฎร |
| --- | --- |
จังหวัดสุราษฎร์ธานี
เขตเลือกตั้งในปัจจุบัน
จำนวนเขต: 7
คะแนนเสียง: 207,782 (รวมไทยสร้างชาติ)   68,287 (ภูมิใจไทย)
เขตเลือกตั้งปัจจุบัน
ก่อตั้ง: พ.ศ. 2476
ที่นั่ง: รวมไทยสร้างชาติ (6)   ภูมิใจไทย (1)
สมาชิกสภาผู้แทนราษฎร: ดูในบทความ
จังหวัดสุราษฎร์ธานี มีเขตเลือกตั้งสมาชิกสภาผู้แทนราษฎร 7 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 7 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์

หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุราษฎร์ธานีมีสมาชิกสภาผู้แทนราษฎรคนแรก คือ ขุนวรศาสน์ดรุณกิจ (ฝ้าย บุญเลี้ยง)
นักการเมืองที่ได้รับเลือกตั้งเป็นสมาชิกสภาผู้แทนราษฎรมากครั้งที่สุด คือ 10 สมัย ได้แก่ นายบัญญัติ บรรทัดฐาน และนายสุเทพ เทือกสุบรรณ
สมาชิกสภาผู้แทนราษฎรสตรีคนแรกของจังหวัดสุราษฎร์ธานี คือ นางนิภา พริ้งศุลกะ (จากการเลือกตั้ง มีนาคม พ.ศ. 2535)
ตระกูลการเมืองที่ได้รับเลือกตั้งมากที่สุด คือ
วิชัยดิษฐ (3 คน) ได้แก่ นายโชติ วิชัยดิษฐ พันตำรวจตรี ทวี วิชัยดิษฐ และรศ.ดร.ธวัช วิชัยดิษฐ
เทือกสุบรรณ (3 คน) ได้แก่ นายสุเทพ เทือกสุบรรณ นายเชน เทือกสุบรรณ และนายธานี เทือกสุบรรณ
นิลวัชรมณี (3 คน) ได้แก่ นายประวิช นิลวัชรมณี นายประพนธ์ นิลวัชรมณี และนายวิวรรธน์ นิลวัชรมณี
กาญจนะ (3 คน) ได้แก่ นายชุมพล กาญจนะ นางโสภา กาญจนะ และนางสาววชิราภรณ์ กาญจนะ
รายนามสมาชิกสภาผู้แทนราษฎรแบบแบ่งเขต > ชุดที่ 1–7; พ.ศ. 2476–2495

| 0 | 1 | 2 |
| --- | --- | --- |
| ชุดที่ | การเลือกตั้ง | เขตเลือกตั้งที่ 1 |
| ชุดที่ 1 | พ.ศ. 2476 | ขุนวรศาสน์ดรุณกิจ (ฝ้าย บุญเลี้ยง) |
| ชุดที่ 2 | พ.ศ. 2480 | นายวุฒิ สุวรรณรักษ์ |
| ชุดที่ 3 | พ.ศ. 2481 | นายวุฒิ สุวรรณรักษ์ |
| ชุดที่ 4 | มกราคม พ.ศ. 2489 | นายประเสริฐ ทรัพย์สุนทร |
| ชุดที่ 4 | สิงหาคม พ.ศ. 2489 | พันตำรวจโท พัฒน์ นีลวัฒนานนท์ (เลือกตั้งเพิ่มเติม) |
| ชุดที่ 5 | พ.ศ. 2491 | นายโชติ วิชัยดิษฐ |
| ชุดที่ 5 | พ.ศ. 2492 | – (เลือกตั้งเพิ่มเติม) |
| ชุดที่ 7 | พ.ศ. 2495 | พันตำรวจโท พัฒน์ นีลวัฒนานนท์ |
รายนามสมาชิกสภาผู้แทนราษฎรแบบแบ่งเขต > ชุดที่ 8–9; พ.ศ. 2500

บทความหลัก: จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 และ จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500
| 0 | 1 | 2 |
| --- | --- | --- |
| ลำดับ | ชุดที่ 8 กุมภาพันธ์ พ.ศ. 2500 | ชุดที่ 9 ธันวาคม พ.ศ. 2500 |
| 1 | นายสงวน กนกวิจิตร | นายละออง แสงเดช |
2: นายโชติ วิชัยดิษฐ
รายนามสมาชิกสภาผู้แทนราษฎรแบบแบ่งเขต > ชุดที่ 10–11; พ.ศ. 2512–2518

บทความหลัก: จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 และ จังหวัดสุราษฎร์ธานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518
| 0 | 1 | 2 |
| --- | --- | --- |
| ลำดับ | ชุดที่ 10 พ.ศ. 2512 | ชุดที่ 11 พ.ศ. 2518 |
| 1 | นายสงวน กนกวิจิตร | นายบัญญัติ บรรทัดฐาน |
| 2 | นายประสาทสุข ถิรวัฒน์ | นายวิจิตร ยืนนาน |
| 3 | พันตำรวจตรี ทวี วิชัยดิษฐ | นายชื่น ทองศิริ |